Nýlega var lokið við malbikun nýs göngustígs sem liggur í gegnum Kleppjárnsreykjahverfið í Borgarfirði . Jarðvegsskipti og undirlagsvinna var í höndum Einars S Traustasonar verktaka en malbikun og frágangur var í höndum Malbiks og völtunar . Þetta eru ekki einu framkvæmdirnar á staðnum því nú er unnið við ýmis verkefni á lóð grunnskólans . Meðal annars hefur verið sett ný girðing í kringum skólalóðina og hellu - og þökulagt við sundlaug og íþróttahús staðarins . Búið er að skipta um allan hreinsibúnað sundlaugarinnar og er nú verið að mála og ganga frá umhverfi til að hægt verði að opna fyrir sumaropnun síðar í þessum mánuði .